|  |
| --- |
| Danske Halmleverandører[www.danskhalm.dk](http://www.danskhalm.dk)Med kopi til Miljø- og FødevareudvalgetKlima-, Energi- og ForsyningsudvalgetAnne PaulinAnders KronborgErling BonnesenCarsten KissmeyerHans Christian SchmidtLars Christian LilleholtSøren SøndergaardTorben Hansen  |

Kære Danske Halmleverandører

Tak for jeres henvendelse om tørring af halm og etablering af efterafgrøder. Idet regler om efterafgrøder hører under mit ressort, er det aftalt med miljøministeren og klimaministeren, at jeg besvarer jeres henvendelse.

Jeg har fuld forståelse for de betingelser, landbruget arbejder under med uforudsigelige vejrforhold og de hensyn, der skal tages til miljøet. Det er desværre ikke ualmindeligt med våde sensomre som i år, og det risikerer desværre at besværliggøre tørring af halm og etablering af efterafgrøder.

Derfor har man i stedet for meget stramme skæringsdatoer indført mere end to ekstra uger fra den 20. august til den 7. september til at så efterafgrøder. Efter denne dato er miljøgevinsten ubetydelig. Og tiden er ikke til at gå på kompromis med vores vandmiljø.

Der er også mulighed for at landbrugeren i sin planlægning kan anvende alternativer til efterafgrøder, som kan levere den nødvendige miljøindsats uden at skulle nå at etablere efterafgrøderne til den planlagte dato.

Jeg er meget optaget af, at vi får implementeret endnu flere alternativer til efterafgrøder, således at miljøeffekten kan opnås så fleksibelt og omkostningseffektivt som muligt for den enkelte landbruger. Og det er noget, der er på bordet i de politiske forhandlinger om landbruget.

Med venlig hilsen

Rasmus Prehn